Gallialaiset

Gallialaiset ovat hulluja pikkukylän asukkeja, jotka ryystävät taikajuomaa voidakseen puolustautua roomalaisia vastaan. He esiintyvät toisinaan yhdessä Ne Pece -hahmojen kanssa, ja ovat muodostuneet osaksi kaanonia etenkin Chopperin seurassa.
== Soppaa! Soppaa! ==
Yksi gallialaisten lempiherkuista on keitto, ja yhtenä iltana he vaativat kaikki yhteen ääneen käsiään pöytään paukutellen soppaa. Sattumalta samaan aikaan Olkihattupiraattien Chopper kulki heidän ohitsensa ja luuli heidän kutsuvan häntä nimellään "Choppaa". Huomionkipeä Chopper ilahtui tästä kovasti, ja päättikin mennä tanssimaan aurinkolasit päässä gallialaisten ruokapöydälle. Jostain syystä tämä ei hämmentänyt gallialaisia yhtään, vaan he riemastuivat Chopperin tanssista. Kylän tietäjä Akvavitix ihastui tanssiin niin kovasti, että heilutti setelinippua käsissään suostutellakseen Chopperia riisuutumaan. Samalla Aladobix etusormella tilaten ehdotti Chopperille: "Sä tuut mun synttäreille!".
Chopper sai idean ja ajatteli loppuhuipennukseksi muuttua ihmismuotoon ja tarjota tanssille ansaitsemansa loppuspektaakkelin. Valitettavasti vaikutus oli päinvastainen, ja gallialaiset suivaantuivat, ja päättivät yhteistuumin heittää Chopperin pataan porisemaan. Samalla Aladobix mielessään muutti syntymäpäiväsuunnitelmiaan, ja oli aikeissa palkata Foxyn tanssimaan yläkroppa paljaana. Lopulta Chopper selvisi tilanteesta muuttumalla takaisin kääpiömuotoonsa, sulattaen gallialaisten sydämet.
== Hällä väliä! ==
Kahden gallialaisen, Asterixin ja Obelixin elämänkatsomukseen kuuluu, ettei oikeastaan mistään tarvitse välittää. Etenkin Obelix on omaksunut tämän hyvin, ja heilauttaa järkyttävillekin onnettomuuksille huolettomasti kättänsä.
Gallialaisilla ei selvästikään ole syytä pelätä onnettomuuksia, sillä he ovat nähtävästi kuolemattomia. Esimerkiksi kerran Aokiji jäädytti heidät kaikki ja murskasi palasiksi ajamalla heidän päältään. Tästä huolimatta he ovat yhä elävien kirjoissa.
Category:Ryhmät
Category:Sarjan ulkopuoliset hahmot